

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**OPĆINSKO VIJEĆE**

KLASA: 602-02/23-02/1

URBROJ: 2186-21-02-23-1

Sveti Đurđ, 17.8.2023. godine

Na temelju članka 22. Statuta Općine Sveti Đurđ („Službeni vjesnik Varaždinske županije“ broj 30/21., 18/23.) i članka 43. Poslovnika Općinskog vijeća Općine Sveti Đurđ („Službeni vjesnik Varaždinske županije“ broj 30/21.), Općinsko vijeće na svojoj 24. sjednici održanoj dana 17.8.2023. godine donijelo je sljedeću

**O D L U K U**

**o sufinanciranju produženog boravka u Osnovnoj školi Sveti Đurđ za učenike od prvog do četvrtog razreda za školsku godinu 2023./2024.**

Članak 1.

Ovom Odlukom odobrava se sufinanciranje produženog boravka za učenike Osnovne škole Sveti Đurđ od prvog do četvrtog razreda s područja Općine Sveti Đurđ za školsku godinu 2023./2024.

Članak 2.

Produženi boravak će se provoditi sukladno dostavljenom Godišnjem planu i programu rada produženog boravka u Općini Sveti Đurđ – školska godina 2023./2024.

Članak 3.

(1) Sredstva za financiranje produženog boravka za razdoblje od 9. do 12. mjeseca 2023. godine osigurana su u Proračunu Općine Sveti Đurđ za 2023. godinu u iznosu od 7.293,04 EUR.

(2) Ostatak sredstava za financiranje produženog boravka za školsku godinu 2023./2024. osigurat će se u Proračunu Općine Sveti Đurđ za 2024. godinu.

Članak 4.

Iznos iz članka 3. stavka 1. ove Odluke bit će isplaćivan Osnovnoj školi Sveti Đurđ u mjesečnim obrocima od po 1.823,26 EUR.

Članak 5.

Ovom Odlukom ovlašćuje se općinski načelnik Općine Sveti Đurđ na sklapanje i potpisivanje Ugovora o sufinanciranju produženog boravka s Općinom Sveti Đurđ u skladu s ovom Odlukom.

Članak 6.

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća Općine Sveti Đurđ

Damir Grgec